Eiður Guðjohnsen

**Eiður Smári Guðjohnsen** (født 1978) er en islandsk fotballtrener og tidligere fotballspiller som er hovedtrener for Fimleikafélag Hafnarfjarðar og assistentrener for Island U21. 

Han spilte sist for  inntil 2016.

## Klubbkarriere
Den 24. april 1996, i en kamp mot , ble Eidur og hans far Arnór Gudjohnsen historiske etter at de representerte  i samme kamp. Arnór startet kampen, mens Eidur kom inn som innbytter for faren i andre omgang. Kort tid etter denne kampen brakk Eidur ankelen, og ble borte fra fotballen en god stund og hadde problemer med å komme tilbake. I mellomtiden la faren opp, og de har senere uttrykt skuffelse over at de ikke fikk spille samtidig for landslaget.

Han hadde da vært to år i nederlandske , hvor man hadde store forventninger til ham. Skadeproblemene førte senere til at klubben fristilte ham, og han vendte hjem til . Samtidig signerte lagkameraten Ronaldo for , en klubb Eidur endte opp i 10 år senere.

Etter et år i hjemlandet, signerte han for Bolton Wanderers i 1998.

### Bolton
Han hadde imponert på klubbens sommerturne i Irland, og ble tilbudt kontrakt av den daværende manageren Colin Todd.

Fortsatt var han skadeplaget, og det ville ta tid å komme opp på det nivået han måtte være. I september 1998 fikk han en kort opptreden for førstelaget i en kamp mot , som førte til en enda større motivasjon for å komme tilbake.

Tidlig i 1999 besluttet Todd å flytte Gudjohnsen til førstelaget for å forsterke angrepsrekken til klubben, etter salgene av Arnar Gunnlaugsson og Nathan Blake.

Umiddelbart etter at Gudjohnsen fikk sjansen på førstelaget, scoret han i en 3-3 kamp mot Swindon Town på County Ground og allerede i neste kamp scoret han igjen, mot  på Reebok Stadium. Ved slutten av sesongen hadde han scoret fem mål totalt for førstelaget.

Etter å ha scoret 21 mål for *The Trotters* i 1999-00 sesongen, og ha hjulpet dem til semifinalen i både FA-cupen og Ligacupen uttalte styreleder Phil Gartside at det ville koste minst £ 10 millioner for å kjøpe spilleren fra klubben.

### Chelsea
I 2000 signerte Gudjohnsen for , i en periode hvor Bolton hadde store økonomiske problemer. Han ble kjøpt for £ 4 millioner av Gianluca Vialli (som fikk sparken i september samme år, og ble etterfulgt av Claudio Ranieri). Gudjohnsen dannet et radarpar på topp sammen med den nederlandske spissen Jimmy Floyd Hasselbaink. I 2001-02 sesongen, scoret han 23 mål og bidro til at Hasselbaink nådde 27 scoringer.

Tidlig i 2003, innrømmet han at han hadde spilleprobler, og hadde tapt £ 400.000 på kasinoer over en fem måneders periode.

Hans driblinger og gode ballkontroll, kombinert med hans dødelige avslutninger, gjorde at han scoret noen fantastiske mål i løpet av sin tid på Stamford Bridge. Målet hans mot  i 2002-03 sesongen er regnet som en av hans fineste mål i karrieren. I sesongen 2004-05 ble hans scoring mot Southampton rangert som nummer ti i kåringen *Goals of the season*. Hans første hat-trick kom mot [ i oktober 2004, og han gjorde over 60 assists i sin tid i klubben. Ved ankomsten til José Mourinho, ble Gudjohnsen satt i en dypere midtbanerolle, noe som han tok lett. Han endte opp som en allsidig spiller, som kan spille sentralt på midten, som høyre eller venstre ving, dypt midtbaneaker og som spiss.

Etter ankomsten til Roman Abramovitsj, som kjøpte av  i 2003, ble flere høyprofilerte spillere kjøpt. Adrian Mutu, Didier Drogba og Hernán Crespo var alle kjøpt av klubben, og for første gang var hans plass på laget truet. Til tross for dette spilte han jevnlig under 2003-04- og 2004-05 sesongen, og spilte en betydelig rolle da klubben vant Premier League i 2005, og scoret totalt 12 mål. Han scoret også for Chelsea under kvartfinalen mot Barcelona i Mesterligaen 2004-05.

I 2006 signerte klubben flere store navn, deriblant spissene Andrij Sjevtsjenko og Salomon Kalou, samt midtbanespiller Michael Ballack. På grunn av dette ble det økende spekulasjoner om hans muligheter for spilletid og hans fremtid i klubben. Til tross for at han var linket til både  og  , ble han enig med  om en kontrakt på tre år, med opsjon på ett ekstra år.

### FC Barcelona
Han ble i 2006 signert av  for å erstatte Henrik Larsson, som hadde bestemt seg for å avslutte sin karriere i klubben  i Sverige. Overgangssummen ble hevdet å være € 12 millioner med et tillegg på € 3 millioner, avhengig av hvor bra han gjorde det i sin nye klubb.

Den 28. august 2006 gjorde Gudjohnsen sin debut La Liga, i en kamp mot . Med tre minutter igjen av kampen, scoret han vinnermålet, og klubben vant til slutt 3-2. En Celta Vigo-forsvarer blokkerte først Gudjohnsens forsøk på klubb. Da ballen kom i retur, vippet han ballen opp og på hel volley scoret han et fantastisk mål. Han scoret også mot gammelklubben Chelsea i Mesterligaen i oktober 2006, og scoret et av målene mot  i sekstendelsfinalen i turneringen. Gudjohnsen ble også berømt i USA da han scoret et imponerene mål i mot  foran nesten 100 000 tilskuere i Los Angeles.

I 2007 scoret han for Barcelona i en Champions League-kamp mot  på Anfield. Til tross for at klubben vant kampen, røk de ut av turneringen på bortemålsregelen. Han avsluttet sesongen 2006-07 med 12 mål totalt, uansett turnering. Bare Ronaldinho, Samuel Eto'o og Lionel Messi, scoret flere mål. Han ble også klubbens toppscorer i Champions League, men med kun tre mål.

Selv om Gudjohnson spilte rimelig bra i sin første sesong i Spania, virket det som om han ikke hadde oppfylt forventningene til enten Frank Rijkaard eller fansen. Sommeren 2007 var det forventet at han ville finne seg en ny klubb, og han var lenket nesten alle Premier League-klubbene. Barcelona gjorde ikke noe konkret for å få han solgt, og på grunn av skade skjedde ingenting. På høsten tok han plass på Barcelona-benken igjen, og var fast bestemt på å kjempe seg tilbake på laget. Han hadde en formidabel oppgave, da klubben hadde kjøpt Thierry Henry, og gitt ungguttene  Giovani dos Santos og Bojan Krkić tillit.

Han gjorde sin første kamp for sesongen 23. oktober mot  i Champions League, og spilte sentral midtbanespiller. Han scoret sitt første mål i 2007-08 sesongen på straffespark mot CD Alcoyano i Copa del Rey 13. november. Hans første La Liga-mål kom mot , hvor klubben vant 3-0 på Mestalla. Den 20. februar 2007, gjorde han sin kamp nummer 50 i Champions League. I løpet av sesongen spilte Gudjohnsen mange kamper, og endte på 34. Han startet kun 18 av dem, og ble ofte byttet ut under kampene. Han spilte kun 4 hele kamper denne sesongen.

I 2008 ble Josep Guardiola ansatt som ny hovedtrener i klubben, og mange trodde da at han var ferdig i klubben. Han ble nok en gang koblet til engelske klubber, deriblant  og .

I motsetning til det mange trodde, valgte Guardiola å satse på Gudjohnson. Han spilte en betydelig rolle i klubbens pre-seasons kamper, og scoret to mål i en kamp mot . Han uttalte at han visste at manageren hadde tro på ham, og at han ville bli i klubben. Den 21. september spilte han sin første kamp for sesongen i en kamp Barcelona vant 6-1, mot . Han scoret ikke, men spilte bra og var involvert i de to siste målene. Tre dager senere kom han inn som innbytter igjen, og scoret vinnermålet 3-2, i en kamp mot Real Betis. Gudjohnsen konkurrerte med Seydou Keita om spilletid, og fikk mindre spilletid på slutten av sesongen.

I 2009 ble Gudjohnsen den første islendingen til å vinne Champions League, etter at Barcelona slo Manchester United i finalen på Stadio Olimpico.

### Monaco
Sommeren 2009 skrev Gudjohnsen under en to-års avtale med den franske klubben .

### Utlån til Tottenham og Stoke
Den 30. januar 2010 ble det klart at Gudjohnsen skulle spille på utlån hos den engelske klubben  på lån ut vårsesongen 2010. Her fikk han 13 kamper og scoret to mål før han returnerte til Monaco. Den 31. august 2010 ble det klart at Gudjohnsen gikk på utlån til , som også sikret seg Jermaine Pennant på lån samme dag.

## Landslagskarriere
Gudjohnsen debuterte på landslaget i 1996 og har siden spilt over 60 kamper og scoret 24 ganger for Island. 
Han ble den mestscorende på landslaget den 13. oktober 2007 etter to scoringer i et 2-4 tap mot . Den gamle rekorden tilhørte Ríkharður Jónsson, med sine 17 mål.

Han er også den eneste spilleren som har erstattet sin far i en landskamp.

Han ble tatt ut i s EM-tropp til EM i Frankrike 2016.

## Spillestil
Eidur regnes for å være en meget dyktig spiller med god ballkontroll, en utmerket touch og kreativitet. I tillegg fungerer han godt som ballfordeler i en dyp rolle på midtbanen, som en slags playmaker. Han er en allsidig spiller, og en målgarantist som ofte scorer mål på hodet. Selv om han ikke er den raskeste, tar han det igjen med hurtig fotarbeid og stor styrke, samt gode holdninger. Han er også regnet som en spiller med god arbeidsmoral.

## Personlig liv
Han har tre barn, Sveinn Aron, Andri Lucas og Aryan sammen med sin kone, Ragnhildur.

## Referanser


## Eksterne lenker
*